recursal/SuperWikiNEXT-32B huggingface dataset:
***Crash Bandicoot: The Wrath of Cortex*** er et plattformspill gitt ut av Universal Interactive Studios (*Konami* for Japan) og utviklet av Traveler's Tale for PlayStation 2, Xbox, og Nintendo GameCube-spillkonsoller. PlayStation 2-versjonen ble gitt ut i Nord-Amerika 29. oktober 2001, i Europa 23. november 2001 og i Japan 20. desember 2001. Xbox-versjonen ble sluppen ut i Nord-Amerika 15. april 2002, i Europa 26. april 2002 og i Japan 24. oktober 2002.

Nintendo GameCube-versjonen kom ut i Nord-Amerika 17. september 2002, i Europa 1. november 2002 og i Japan 4. desember 2003. Det var også et av lanseringspillene til Xbox Originals-tjenesten 4. desember 2007.

Handling
--------

The Wrath of Cortex er et plattform-spill hvor spilleren kontrollerer Crash og Coco Bandicoot, som må samle 25 krystaller og beseire de viktigste antagonistene i historien: Doctor Neo Cortex, hans nye super-våpen. Mye av spillet foregår i et «Virtual Reality (VR) Hub System» opprettet av Coco for å hjelpe Crash med å samle krystallene.

VR Hub System er delt opp i fem «VR Hubs» men i utgangspunktet er bare den første VR Hub tilgjengelig. Hver VR-hub har fem portaler for teleportering til forskjellige nivåer. Målet i hvert nivå er å finne alle krystallene skjult i området. De fleste nivåer inneholder en bonus-plattform som fører til et spesielt bonus-område, hvor spilleren må navigere gjennom en labyrint og samle alle gjenstander i sikte. Den viktigste antagonisten i spillet, Doctor Neo Cortex, er en sprø vitenskapsmann.

Referanser
----------

1. ↑   Redump.org[Hentet fra Wikidata]
2. ↑  «Crash Bandicoot: The Wrath of Cortex Release Information for PlayStation 2 - GameFAQs». *www.gamefaqs.com*. Besøkt 2. mars 2016.
3. ↑  «Crash Bandicoot: The Wrath of Cortex (Xbox)». *IGN*. Besøkt 2. mars 2016.
4. ↑  «Crash Bandicoot: The Wrath of Cortex (GameCube)». *IGN*. Besøkt 2. mars 2016.
5. ↑  «Crash Bandicoot: Wrath of Cortex». *marketplace.xbox.com*. Besøkt 2. mars 2016.

Eksterne lenker
---------------

* (en) *Crash Bandicoot: The Wrath of Cortex* hos MobyGames Rediger på Wikidata

* (en) *Crash Bandicoot: The Wrath of Cortex* på Metacritic Rediger på Wikidata

* (en) *Crash Bandicoot: The Wrath of Cortex* på Metacritic Rediger på Wikidata

* (en) *Crash Bandicoot: The Wrath of Cortex* på Metacritic Rediger på Wikidata

* (en) *Crash Bandicoot: The Wrath of Cortex* på Internet Movie Database Rediger på Wikidata

* (en) *Crash Bandicoot: The Wrath of Cortex* på Behind The Voice Actors Rediger på Wikidata

* (en) *Crash Bandicoot: The Wrath of Cortex* hos Giant Bomb Rediger på Wikidata

* (en) *Crash Bandicoot: The Wrath of Cortex* hos Internet Game Database Rediger på Wikidata

* (en) *Crash Bandicoot: The Wrath of Cortex* hos GameFAQs Rediger på Wikidata

* (en) *Crash Bandicoot: The Wrath of Cortex* hos GameFAQs Rediger på Wikidata

* (en) *Crash Bandicoot: The Wrath of Cortex* hos GameFAQs Rediger på Wikidata

Portal: Videospill
Bøyabreen i Fjærland, Sogn og Fjordane, mellom 1890 og 1910 Foto: Andreas Mathias Anderssen 
Bøyabreen, august 2022  Foto: Jan Morten Haugseth 
Bøyabreen sett fra veien 2008.  
 Foto: Arnstein Rønning 
Bøyabreen i Fjærland 1993
**Bøyabreen** er en brearm av Jostedalsbreen. Bøyabreen ligger i Fjærland i Sogndal kommune i Vestland fylke.

Bøyabreen er bratt og utsatt for isras. Den har sitt høyeste punkt over 1700 moh. og laveste punkt ca. 600 moh. Bøyabreen kan ses fra riksvei 5.

Norsk Bremuseum gjennomførte årlige lengdemålinger fra 2003. I 2015 hadde brearmen minket så mye at det ikke lenger var tilstrekkelig med blåis til å kunne måle en lengde.

Referanser
----------

1. ↑  «Breanes frontposisjonendringar i 2015». *Geoforskning.no* **(norsk nynorsk)**. GeoPublishing AS. 19. november 2015. Besøkt 15. august 2023.

Eksterne lenker
---------------

* (en) Bøyabreen – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
Lagerbygning med automatisert plukking av smådeler.
Hyller med paller i en lagerbygning.
Lasteramper ved et lagerhus i Malmi, Helsinki, Finland
En **lagerbygning**, også kalt **lagerhall** eller **magasin**, er en bygning for lagring av varer. Slike bygninger brukes av produsenter, importører, eksportører, grossister, transportfirmaer, tollvesen, og så videre. Lagerbygninger finnes ofte i industriparker, eller i nærheten av jernbanestasjoner, flyplasser eller havner.

Lagerbygninger har ofte lasteramper for lasting og lossing av varer fra lastebiler. Vanlig utstyr på en lagerbygning inkluderer kran og gaffeltruck for flytting av varer, som ofte er plasserte på europaller eller andre standardiserte paller for lettere flytting. Pallene kan igjen være fylt med kasser som for eksempel eurokasser eller banankasser.

Lagrede varer kan kan inkludere råvarer, emballasje, reservedeler, komponenter eller ferdige varer til for eksempel jordbruk, industri og produksjon.

Se også
-------

* Minilager
* Lagerrom

Referanser
----------

1. ↑  Harris, Cyril M. «Warehouse». *Dictionary of Architecture & Construction* (4th utg.). McGraw-Hill. ISBN 978-0071452373. «warehouse: A building designed for the storage of various goods.»
2. ↑  Davies, Nikolas; Jokiniemi, Erkki. «warehouse». *Dictionary of Architecture and Building Construction*. Elsevier. ISBN 978-0-7506-8502-3. «warehouse: a large building for storing goods and products prior to distribution; a storehouse.»

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NDL **·** NKC **·** BNE
 |
| Medaljeoversikt |
| --- |
| Konkurrerte for Norges flagg |
| Friidrett |
| Friidrett Junioroseaniamesterskap |
| Gull | 2012 Cairns |  Spydkast |
| Sølv | 2012 Cairns |  Kulestøt |
| Sølv | 2012 Cairns |  Diskos |
| Sølv | 2014 Avarua |  Kulestøt |
| Sølv | 2014 Avarua |  4x100 m |

**Jinnam Hopotoa** (født 29. november 1995 i Alofi) er en niuisk friidrettsutøver, som konkurrerer i diskos, kulestøt, spydkast og sprintløp. Han ble junioroseaniamester i spydkast i 2012, og har flere medaljer fra junioroseaniamesterskapet i friidrett.

Idrettskarriere
---------------

Hopotoa deltok i Samveldeungdomslekene 2008, og kom der på 14. og sisteplass i kulestøt. Han deltok i Junioroseaniamesterskapet i friidrett 2010, der han kom på fjerdeplass i diskos og femteplass i kulestøt. Under Samveldeungdomslekene 2011 kom han på niendeplass i kulestøt og diskos.

Han deltok igjen i Junioroseaniamesterskapet i friidrett 2012 i Cairns i Australia. Der vant han spydkast, og han fikk sølv i kulestøt og diskos. Han deltok i Pacific Mini Games 2013, og kom der på femteplass i kulestøt og diskos.

Under Junioroseaniamesterskapet i friidrett 2014 på Cookøyene fikk han sølv i kulestøt, bak Brody James fra Australia, og han deltok også på Niuis stafettlag som fikk sølv på 4 x 100 meter stafett. I tillegg kom han på fjerdeplass i sleggekast og sjuendeplass i diskos. Han deltok også på Niuis stafettlag på 4 x 100 meter i seniorklassen i Oseaniamesterskapet i friidrett 2014, som ble arrangert samtidig, men disse ble diskvalifisert for feil i en veksling.

Misikea representerte Niue under Samveldelekene 2014 i Glasgow i Skottland. I diskos kastet han 40,32 meter, som var nasjonal rekord, men fikk 18. beste resultat i kvalifiseringen, og nådde ikke finalen.

Referanser
----------

1. ↑  WJAH - *Commonwealth Youth Games 2008*, besøkt 17. april 2018.
2. ↑  WJAH - Oceania Junior Championships 2010, besøkt 17. april 2018.
3. ↑  WJAH - *Commonwealth Youth Games 20*, besøkt 17. april 2018.
4. ↑  Oceania Athletics - *Oceania Regional Championships 2012*, besøkt 17. april 2018.
5. ↑  www.sportingpulse.com - *Pacific Mini Games 2013*, besøkt 17. april 2018.
6. ↑  Athletics Oceania - *Oceania Area Championships*, besøkt 17. april 2018.
7. ↑  Glasgow 2014 - *Men's discus throw qual. round - Group A* Arkivert 18. april 2018 hos Wayback Machine. besøkt 17. april 2018.

Eksterne lenker
---------------

* (en) Profil hos Samveldelekene 2014
* (en) Profil hos Samveldeungdomslekene 2008
**Bård Inge Austigard Pettersen** (født 24. januar 1973 i Molde) er en norsk forsker og tidligere profesjonell volleyballspiller. Han er ansatt ved Høgskolen i Molde.

Pettersen spilte profesjonell sandvolleyball sammen med Iver Horrem i sesongene 2005 og 2006. De to hadde to femteplasser i World Tour som beste resultat. Vinteren 2007 splittet Pettersen og Horrem lag. Horrem utfordret da Bjørn Maaseide til comeback, og de bestemte seg for å satse sammen.

Pettersen har også en lang karriere som undervannsrugbyspiller for Molde Undervannsklubb med flere norgesmesterskap og seire i Champions Cup.

Pettersen er yngre bror av undervannsrugbyspilleren Aadne Pettersen og fetter til den tidligere friidrettsutøveren Kjell Ove Hauge.[]

Referanser
----------

1. ↑  
«- Vi kunne tatt OL-medalje». VG.no. 2. februar 2007. Besøkt 24. mai 2008.
2. ↑  «Maaseide satser igjen». volleymedia.no. 05.02.2007. Arkivert fra originalen 27. september 2007.
3. ↑  «Dette Molde-laget er best i verden for niende gang!». rbnett.no. 27.11.2016. Besøkt 10.08.2021.

Eksterne lenker
---------------

* (en) Bård Inge Pettersen – FIVB (Beach Volleyball Database) Rediger på Wikidata

* (en) Bård Inge Pettersen – Beach Volleyball Database Rediger på Wikidata
**Ali Mahamane Lamine Zeine** (født 1965) er en nigersk politiker og økonom som fra 8. august 2023 har vært Nigers statsminister. Han ble utnevnt av militærjuntaens leder Abdourahamane Tchiani etter den militære maktovertakelsen 26. juli 2023. Fra 10. august 2023 er han også landets finansminister.

Han var også Nigers finansminister fra november 2002 til februar 2010.

Biografi
--------

Ali Lamine Zeine er født i Zinder, Nigers tredje største by, og han har økonomiutdannelse fra Marseille og Paris (Université Panthéon-Sorbonne). Han har arbeidet som stedlig representant for Afrikabanken i Tsjad, Elfenbenskysten og Gabon.

Etter å ha vært kabinettsjef for daværende president Mamadou Tandja ble han 24. oktober 2003 utnevnt til finansminister i Niger.

I januar 2009 ble Zeine beskyldt for å ha underslått penger fra en oljekontrakt mellom Niger og Folkerepublikken Kina. Beskyldningen ble fremsatt av avisredaktøren Boussada Ben Ali som 23. januar 2009 ble arrestert og tiltalt for å ha spredd falsk informasjon. Han ble 6. februar 2009 dømt til tre måneders fengsel for forholdet.

Mamadou Tandja og hans regjering ble avsatt etter et militærkupp 18. februar 2010. Zeine ble, som en av de sentrale regjeringsmedlemmene, holdt i husarrest etter kuppet.

Militærkuppet i 2023
--------------------

26. juli 2023 gjennomførte landets sikkerhetsstyrker under ledelse av general Abdourahamane Tchiani et statskupp hvor landets demokratisk valgte president Mohamed Bazoum og hans regjering ledet av Ouhoumoudou Mahamadou ble avsatt. 8. august 2023 ble Zeine utnevnt til ny statsminister.

Referanser
----------

1. ↑  «Niger junta appoints transitional prime minister». www.aa.com.tr. 8. august 2023.
2. ↑  «Officiel : voici la liste des membres du gouvernement de Transition». www.actuniger.com. 10. august 2023.
3. ↑  «Photos des ministres - Ministère des Finances du NIGER». www.finances.gouv.ne.
4. ↑  «Niger : Ali Lamine Zeine nommé premier ministre par les putschistes, une émissaire américaine reconnaît des discussions « difficiles »». Le Monde.fr. 7. august 2023.
5. ↑  «GOUVERNEMENTS DE LA TRANSITION DE TANDJA MAMADOU». www.presidence.ne. 27. september 2009. Archived from the original on 27. september 2007. Besøkt 17. august 2023. CS1-vedlikehold: Uheldig URL (link).
6. ↑  «Journalist Boussada Ben Ali convicted of "disseminating false information likely to disturb public order", sentenced to three month imprisonment». IFEX. 6. februar 2009.
7. ↑  «Niger coup leaders promise fresh elections». BBC News. 21. februar 2010.
**Neil Doyle** (født 29. april 1978 i Dundrum i Dublin) er en irsk fotballdommer som til daglig dømmer i landets øverste divisjon League of Ireland Premier Division. I tillegg har han dømt flere internasjonale kamper på aldersbestemt nivå både i regi av FIFA og UEFA.

Doyle har dømt flere landskamper på både U-17, U-19 og U-21-nivå, samtlige under kvalifisering til europamesterskap. Han debuterte internasjonalt som hoveddommer på øverste nivå den 11. september 2012, da han dømte EM-kvalifiseringskampen mellom San Marino og Montenegro (0–6).

Hans første europacupkamp kom den 7. juli 2011, da han dømte første kvalifiseringsrunde av UEFA Europa League 2011/12 mellom Metalurgi Rustavi og FC Banants (1–1). I november 2012 dømte han cupfinalen i FAI Cup mellom Derry City FC og St Patrick's Athletic FC (3–2).

Referanser
----------

1. ↑  FIFA.com – Ireland, Football Officials - Referees (Besøkt 29. mars 2016)
2. ↑  EU-football.info – Football Referee: Neil Doyle (Besøkt 31. mars 2016)
3. ↑  Worldfootball.net – Neil Doyle, Matches as referee (Besøkt 31. mars 2016)
4. ↑  Extratime.ie – Derry City -v- St Patrick's Athletic (Av Ryan Bailey. Publisert 3. november 2012, besøkt 31. mars 2016)

Eksterne lenker
---------------

* Dommerprofil hos Worldreferee.com Arkivert 23. mars 2018 hos Wayback Machine.
* Dommerprofil hos Soccerway.com
**St. Marys katedral**, fullt engelsk navn: *Cathedral Church of St Mary of the Assumption, Aberdeen*, er den katolske katedralen i Aberdeen og bispesetet for Aberdeen bispedømme innen Saint Andrews og Edinburgh erkebispedømme. 

Katedralen ble tegnet av den lokale arkitekten Alexander Ellis og ble åpnet i desember 1860 som den viktigste katolske kirken i den vestlige delen av Aberdeen. Den ble forhøyet til katedral da bispesetet ble opprettet i 1878 i forbindelse med gjenopprettingen av det katolske kirkelige hierarki i Skottland samme år.

Tårnspiret og kirkeklokkene ble bygget på av R.G. Wilson i 1876-77. Interiøret ble endret og forenklet som følge av de liturgiske reformene som ble vedtatt av Andre Vatikankonsil i årene 1962-65.

Hovedinngangen
Hovedinngangen blir bare brukt på søndager, ved bryllup, kirkelige festdager og ved begravelser. Hovedinngangen har et gravert vindu med en framstilling av den hellige John Ogilvie som led martyrdøden 10. mars 1615, et arbeid av David Gulland. Dette vinduet ble innsatt i 1978 for å markere 100-årsjubileet for gjenopprettelsen av det kirkelige hierarki.

På hverdagen brukes sideinngangen 16 Huntly Street.

Langs den nordlige veggen er det en korsvei, utført som mosaikk, utført av Gabriel Loire (1904–1996).

Referanser
----------

1. ↑   Historic Environment Scotland ID[Hentet fra Wikidata]
2. 1 2  Historikk på katedralens nettside, besøkt 16. september 2014

Eksterne lenker
---------------

* Katedralens hjemmeside
* Bispedømmets hjemmeside
**Afterski** er en type uteliv eller fest som ofte foregår i ski- og vintersportsområder etter å ha stått på for eksempel snøbrett eller alpinski. Det kan omfatte festing eller avslapping, og har som formål å skape trivsel og fellesskap blant skilandsbyens personale og gjester. Vanligvis serveres varme og kalde drikker, og det forekommer levende musikk.

Opprinnelsen til begrepet
-------------------------

Siden begynnelsen av 1900-tallet har fenomenet blitt omtalt på fransk som **après-ski**. Dette navnet brukes både i Alpene og på engelsk.

Ordet *afterski* anvendes hovedsakelig i Skandinavia, og brukes ikke på engelsk hvilket gjør det til en pseudoanglisisme.

Andre betydninger
-----------------

Ifølge den svenske Nationalencyklopedin kan afterski også vise til en spesiell type innendørsbekledning som brukes etter å ha stått på ski, og som var på moten i Europa og USA i 1950-årene.

Se også
-------

* Afterwork

Referanser
----------

1. ↑  «after ski i Nationalencyklopedin». *www.ne.se*. Besøkt 8. oktober 2020.

Eksterne lenker
---------------

* (en) Après-ski – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin
 |
***Crash Bandicoot 3: Warped*** er oppfølgeren til Crash Bandicoot 2. Spillet ble utgitt desember 1998. Det solgte 5,7 millioner kopier (9. juli 2002) og ble nummer ni på listen over mest solgte spill på PlayStation 1. Spillet er laget av selskapet Naughty Dog.

Crash Bandicoot 3 har flere nye ting som er ulikt Crash Bandicoot og Crash Bandicoot 2: Cortex Strikes Back, blant annet «Time Trial». Der skal banen gjøres på en viss tid og det er gule kasser som stopper tiden så mye som viser på kassa (1, 2 eller 3 sekund). Hver gang Crash Bandicoot fulfører en boss får han en spesialkraft. Den 7. februar 2007 ble spillet tilgjengelig å laste ned til både PlayStation Portable og PlayStation 3.

Spillet
-------

Meningen med spillet er å få tak i krystaller, diamanter, edelsteiner og relics. I hver bane er det en krystall, for å få diamantene må alle kassene i bana knuses. For å få en relic må crash bandicoot gjøre time trial. Når Crash samler hundre bompafrukt får han et ekstra liv. Kasser kan også inneholde liv. Når Crash får en aku-aku kan han bli skadet en gang uten å dø. Hvis han får tre er han uovervinnelig i en kort stund.

Referanser
----------

1. ↑  «Hands on: Crash 3». *GameSpot*. Besøkt 2. mars 2016.
2. ↑  «Video Games, Cheats, Guides, Codes, Reviews | GamesRadar». *www.computerandvideogames.com*. Besøkt 2. mars 2016.
3. 1 2  «Crash Bandicoot 3: Warped Related Games - GameSpot.com». 23. mai 2013. Arkivert fra originalen 23. mai 2013. Besøkt 2. mars 2016.

Eksterne lenker
---------------

* (en) *Crash Bandicoot 3: Warped* hos MobyGames Rediger på Wikidata

* (en) *Crash Bandicoot 3: Warped* på Metacritic Rediger på Wikidata

* (en) *Crash Bandicoot 3: Warped* på Internet Movie Database Rediger på Wikidata

* (en) *Crash Bandicoot 3: Warped* på Behind The Voice Actors Rediger på Wikidata

* (en) *Crash Bandicoot 3: Warped* hos Giant Bomb Rediger på Wikidata

* (en) *Crash Bandicoot 3: Warped* hos Internet Game Database Rediger på Wikidata

* (en) *Crash Bandicoot 3: Warped* hos GameSpot Rediger på Wikidata

* (en) *Crash Bandicoot 3: Warped* hos GameFAQs Rediger på Wikidata

Portal: Videospill
Karl II av England, en av de komplottet var rettet mot
**Rye House-komplottet** i 1683 var en plan om å myrde Karl II av England og hans bror og arving James, hertug av York.

Etter gjeninnføringen av monarkiet i 1660 bekymret mange seg over det nære forholdet mellom kongen og Ludvig XIVs Frankrike og andre katolske monarker. Anti-katolske holdninger var meget utbredt, og man fokuserte sterkt på arverekkefølgen. Selv om Karl II var protestant, var det kjent at hans bror hadde katolske sympatier. I 1670 ble frykten for å få en katolsk tronarving realisert da James annonserte at han ville konvertere til katolisismen. 

I 1681 forsøkte parlamentet å vedta en lov som ekskluderte James fra arverekken. Karl utmanøvrerte sine motstandere, og oppløste parlamentet for siste gang i sin regjeringstid. Dermed hadde ikke motstanderne tilgang til lovlige midler, og konspirasjon oppsto raskt. 

Planen har navn etter Rye House i Hoddesdon, Hertfordshire. Eieren av herregården var en kjent republikaner, Richard Rumbold. Tanken var å skjule 100 menn på eiendommen, og overfalle kongen og hertugen mens de var på vei tilbake fra hesteveddeløpene i Newmarket.

Reisen skulle finne sted 1. april 1683, men 22. mars brøt det ut en stor brann i byen, og halve byen ble ødelagt. Løpet ble derfor avlyst, og kongen og hertugen dro tilbake til London før det var planlagt. Dermed fant angrepet aldri sted. 

Opplysninger om komplottet begynte å lekke ut, og kongen handlet raskt. Flere parlamentsmedlemmer og adelsmenn ble arrestert, og blant de som ble henrettet var William Russell og Algernon Sydney. Jarlen av Shaftesbury kom seg unna og gikk i eksil. 

Enkelte historikere mener at komplottet for det meste var uttenkt av Karl II og hans støttespillere for å kunne kvitte seg med sine sterkeste rivaler. Bevisene i rettssakene var svært svake. 

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN
 |
*For orkidéen fuglerede, se Fuglerede (blomst)*
Et kurvformet rede
**Fuglerede** eller **fuglereir** er et rede som fuglene bygger i hekketiden for å legge egg og ruge eggene ut til kyllinger. Redet blir også brukt i den perioden ungene ikke kan klare seg på egen hånd og må mates av foreldrene.

Redene kan være svært enkle, men også svært kompliserte og kunstferdige. Hos noen fuglearter er begge foreldrene sammen om å bygge redet, hos andre bygger hannen *(som en del av kurtisen)* flere reder som hunnen kan velge mellom.

De minste fuglereirene er de til noen kolibrier, bittesmå reir som kan være bare 2 cm i diameter og 2–3 cm høye. På den andre ytterkanten måler noen reirhauger bygget av mørk storfotshøne (*Megapodius freycinet*), en art av ovnhøns, mer enn 11 m i diameter og er nesten 5 m høye.

Bilder
------

* Rede til hornugle.Rede til hornugle.
* Rede til rødvingetrost.Rede til rødvingetrost.
* Rede til låvesvale.Rede til låvesvale.
* Flytende fugleredeFlytende fuglerede

Referanser
----------

1. ↑  «fuglerede», *NAOB*
2. ↑  Campbell & Lack (1985), s. 386
3. ↑  Campbell & Lack (1985), s. 345

Litteratur
----------

* Campbell, Bruce; Lack, Elizabeth, red. (1985): *A Dictionary of Birds*, Carlton, England: T and A D Poyser, ISBN 978-0-85661-039-4

Eksterne lenker
---------------

(en) Bird nests – kategori av bilder, video eller lyd på Commons


* «Fugl i takrenna kan gi deg loppebitt», NRK 20. april 2010
* «Yngletidsfredningen er viktig og må respekteres» (ytring), *iTromso.no* 3. juni 2022
* Forelesningsnotater om fuglehekking (på engelsk)

|  |  |
| --- | --- |
| Oppslagsverk/autoritetsdata | Store norske leksikon **·** BBC Things
 |
**Gerson dos Santos Peres** (født 2. mai 1931 i Cametá i delstaten Pará i Brasil; død 21. april 2020 i Belém) var en brasiliansk politiker, jurist og journalist.

Peres studerte jus ved Universidade Federal do Pará og arbeidet i perioder som journalist for *O Liberal* og *A Província do Pará*.

Han kom inn i politikken i 1958 og var først representant i forbundsstaten Parás lovgivende forsamling fra 1959 til 1963. Deretter var han forbundsstatens viseguvernør fra 1979 til 1982 under guvernør Alacid Nunes.

Han var representant i Brasils nasjonalforsamling i en årrekke, først som medlem av representantenes kammer fra 1983 til 2003, og deretter en ny periode fra 2007 til 2011. Mellom 2003 og 2006 var Peres spesialstatssekretær for sosialt fremme i Pará. Ved det nasjonale valget i 2006 ble han gjenvalgt med 103 555 av de gyldige stemmene, eller 3,32 %. I 2011 utløp hans siste periode som valgt politiker, etter en politisk karriere på i alt 53 år.

Politisk skiftet han ofte parti. Han tilhørte opp gjennom årene partiene PTB, UDN, ARENA, PDS, PPR, PPB og PP.[] I 1992 stemte han for riksrettssak mot Fernando Collor de Mello.

Peres ble 13. april 2020 innlagt på sykehus med covid-19 på sykehus og døde av sykdommen en uke senere. Dødsfallet førte til at det ble vedtatt en tre dager lang landesorg.

Referanser
----------

1. ↑   g1.globo.com[Hentet fra Wikidata]
2. ↑  «Biografia do(a) Deputado(a) Federal GERSON PERES». *Portal da Câmara dos Deputados* **(portugisisk)**. Besøkt 13. mai 2020.
3. ↑  «G1 > Eleições 2006 - NOTÍCIAS - Veja os deputados federais eleitos no Pará». *g1.globo.com*. Besøkt 13. mai 2020.
4. ↑  «Ex-deputado e ex-vice governador do Pará, Gerson Peres morre em Belém». *G1* **(portugisisk)**. Besøkt 13. mai 2020.
5. ↑  «Governo decreta luto pela morte do ex-vice-governador Gerson Peres». *agenciapara.com.br* **(portugisisk)**. Besøkt 13. mai 2020.
6. ↑  «Ex-deputado e ex-vice-governador do Pará, Gerson Peres morre por coronavírus». *Poder360* **(portugisisk)**. 21. april 2020. Besøkt 13. mai 2020.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Ringkvistfly** (*Xylena exsoleta*) er en sommerfugl som tilhører familien nattfly (Noctuidae). Den er meget sjelden i Norge.

Utseende
--------

 Larve
Et stort (vingespenn 56 – 62 mm), kraftig, grått nattfly med smale forvinger. Den hviler med vingene rullet tett inntil kroppen og ligner da på en avbrukket kvist. Denne arten ligner mye på slektningen svartkantkvistfly (*Xylena vetusta*), men kan kjennes på at forvingene er mørkere uten et klart skille i farge mellom den fremre og bakre delen, at den har et tydelig ringmerke og at den har en pilformet, svart flekk som peker fra ytterkanten mot nyremerket, men ikke når fram til dette. Hodet, den fremste delen av forkroppen og bakkroppen er lyst gulbrune, ryggsiden av forkroppen (thorax) svartbrun. **Forvingen** er gulgrå med lys bestøvning og diffuse, mørke lengdestreker. Framkanten er noe mørkere enn resten. Nyre- og ringmerkene er tydelige, mørk-kantede, nyremerket er lyst i midten. Fra vingens ytterkant går det ut en pilformet, svart flekk som peker mot nedre del av nyremerket, men den når ikke fram til dette. **Bakvingen** er grå med gulaktig innerkant. Larven er naken, blågrønn med en rekke av åttetall-formede, svarte flekker på hver side av ryggen og en smal, gul lengdestripe under disse. Langs sidene har den en rødgul sidestripe.

Levevis
-------

Larvene lever på ulike slags lave planter. De voksne sommerfuglene flyr om natten i september – oktober før de overvintrer og flyr på ny i april.

Utbredelse
----------

Ringkvistflyet er utbredt i Nord-Afrika, Kanariøyene, Europa (inkludert Island), Midtøsten og Asia østover til Japan, sørover til Himalaya. I Norge er den bare funnet i nyere tid på Asmaløy i Hvaler, Østfold, men det finnes eldre funn fra Risør og Klepp i Rogaland. Den er listet som *ikke egnet* (NA) på Norsk rødliste for arter fordi den opptrer uregelmessig innenfor vurderingsområdet som en følge av naturlig forflytning.

Kilder
------

* Norges sommerfugler – Ringkvistfly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Xylena exsoleta* på UK moths:

Eksterne lenker
---------------

* (en) *ringkvistfly* i Encyclopedia of Life Rediger på Wikidata

* (en) *ringkvistfly* i Global Biodiversity Information Facility Rediger på Wikidata

* (no) *ringkvistfly* hos Artsdatabanken Rediger på Wikidata

* (sv) *ringkvistfly* hos Dyntaxa Rediger på Wikidata

* (en) *ringkvistfly* hos Fauna Europaea Rediger på Wikidata

* (en) *ringkvistfly* hos NCBI Rediger på Wikidata

* (en) *Kategori:Xylena exsoleta* – bilder, video eller lyd på Wikimedia Commons Rediger på Wikidata

* (en) *Xylena exsoleta* – galleri av bilder, video eller lyd på Wikimedia Commons Rediger på Wikidata

* *Xylena exsoleta* – detaljert informasjon på Wikispecies Rediger på Wikidata
**Otto Pankok**  (født 6. juni 1893 i Mülheim an der Ruhr, død 10. oktober 1966 i Wesel) var en tysk maler, grafiker og billedhogger.

Liv og virke
------------

Han fikk sin kunstnerutdannelse ved kunstakademiene i Düsseldorf og Weimar. Han ble bare noen måneder ved det siste, før han dro til Nederland sammen med Werner Gilles. Derfra dro han til Paris og studerte ved *Académie Russe* og *Académie de la Grande Chaumière*.

Han gjorde tjeneste som soldat ved vestfronten (Frankrike) under første verdenskrig 1914–1917.

Tilbake i Düsseldorf i 1919, var han med på stifte kunstnerforeningen «Junge Rheinland» (*Unge Rhinland)*. Han ble på den tid en av de kunsthandleren Johanna Ey satset på. Der var han i selskap med bl. a. Otto Dix, Gert Heinrich Wollheim, og Adolf Uzarski.

Han ble raskt erklært for entartet av nazistene. I München-utstillingen i 1937, ble noen av bildene hans vist, og 56 offentlig innkjøpte verker ble beslaglagt. 18 finnes i beslagslisten.

Etter krigen ble han kunstprofessor ved kunstakademiet i Düsseldorf fra 1947 til 1958. Bortsett fra i Nazi-tiden, var han stadig på reiser, og malte bilder fra steder han besøkte.

### Arbeider

Han laget mest store, nær monokromatiske (ofte grisaille-aktige) bilder. Han laget også en mengde grafikk i tresnitt og monotypi. Bildene viser mennesker, dyr og landskaper i realistisk, men ekspressiv framstilling. Menneskene han avbildet tilhørte ofte grupper på utkanten av samfunnet (jøder og sigøynere), eller personer merket av et tungt liv. Han laget også ca. 200 bronseskulpturer, de fleste små. Han var også fast portrett-tegner for Düsseldorf-avisen *Der Mittag* fra 1924 til 1933.

Referanser
----------

1. 1 2   The Righteous Among the Nations Database[Hentet fra Wikidata]
2. ↑   Munzinger Personen, Munzinger IBA 00000003308, besøkt 9. oktober 2017[Hentet fra Wikidata]
3. 1 2   Archive of Fine Arts, cs.isabart.org, abART person-ID 113618, besøkt 1. april 2021[Hentet fra Wikidata]
4. ↑   Artists of the World Online, AKL Online kunstner-ID 00099672[Hentet fra Wikidata]
5. ↑   Social Networks and Archival Context, SNAC Ark-ID w61r6sgs, besøkt 9. oktober 2017[Hentet fra Wikidata]
6. ↑   Benezit Dictionary of Artists, Benezit-ID B00135437, besøkt 9. oktober 2017[Hentet fra Wikidata]
7. ↑   Museum of Modern Arts online samling, MoMA kunstner-ID 4483, besøkt 4. desember 2019[Hentet fra Wikidata]
8. ↑  Beslagene

Litteratur
----------

* Barron, Stephanie, ed. (1991). *"Degenerate Art:' The Fate of the Avant-Garde in Nazi Germany*. New York: Harry N. Abrams, Inc. ISBN 0-8109-3653-4

Eksterne lenker
---------------

* Otto-Pankok-Museum (Gildehaus)
* Otto-Pankok-Museum (Haus Esselt, Drevenack)

  


|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NKC **·** CiNii **·** Munzinger (iba)
 |

Portal: Andre verdenskrig
**Jørn Berge Larsen** (født 27. oktober 1983 i Larvik) er en norsk regissør og produsent. Berge Larsen studerte ved film- og TV-utdanningen på NISS der han spesialiserte seg på fiksjonsregi. Han har også studert psykologi, filosofisk estetikk og medievitenskap ved Universitetet i Oslo.

Våren 2010 debuterte Berge Larsen som dokumentarfilmskaper med filmen *De fredløse* som ble vist på TV 2. Berge Larsen, hadde regi sammen med Knut Westad, og filmen ble produsert i samarbeid med Filmhuset. *De fredløse* var et portrett av motorsykkelklubben Outlaws mc og filmen fulgte prøvemedlemmet Shorty på hans reise mot å bli et fullverdig medlem av klubben.

I 2012 var Berge Larsen regissør for TV-serien Norges beste fighter som ble vist på Viasat4. Serien ble nominert til fire priser under Gullruten 2012, blant annet i kategorien Årets nyskapning. TV-serien vant prisen for beste klipp. I 2013 var han etterarbeidsredaktør på Folk som slåss med Kristopher Schau som programleder. Programmet ble vist på MAX våren 2013.

I 2013 var han regissør for på TV-serien *Prosjekt perfekt* som ble vist på NRK3 og nrk.no. Serien ble nominert til en rekke priser på Gullruten i 2014 og vant prisen for årets nyskapning. Han har også hatt regi på NRK-serien *Leos reise med Leo Ajkic vist i 2014.*

Jørn Berge Larsen har siden 2014 vært ansatt i Anti og har hatt regi og/eller vært produsent på en rekke tv-serier, blant annet Mitt dansecrew, Happy go Lucky, Hæsjtægg og Hvor er Thea?

Referanser
----------

1. ↑  «News». *www.anti.as* **(engelsk)**. Arkivert fra originalen 23. oktober 2018. Besøkt 19. oktober 2017.

Eksterne lenker
---------------

* Om Jørn Berge Larsen, fra nettstedet filmhuset.no
**Matthäus Hetzenauer** (født 23. desember 1924 i Brixen im Thale, Østerrike, død 3. oktober 2004 samme sted) var en østerriksk skarpskytter som tjenestegjorde for tyske Wehrmacht under andre verdenskrig. Han var ved 3. bergdivisjon som hovedsakelig var stasjonert på Østfronten under krigen.

Hetzenauer trente som skarpskytter fra 27. mars til 16. juli 1944. I denne perioden brukte han mange forskjellige typer skarpskyttergeværer. Den 6. november 1944 fikk han traumer og søvnproblemer på grunn av kraftig artilleriild, og han fikk permisjon. Ved flere anledninger samarbeidet han med skarpskytteren Josef Allerberger. De to drepte mange sovjetiske soldater sammen.

Han ble kreditert med 345 bekreftede drap i løpet av krigen. De fleste av disse var sovjetiske soldater, men det fantes også amerikanere og briter blant dem. Hans lengste bekreftede avstand som han hadde drept fienden på, var på omkring 1100 meter.

Han ble belønnet med både Jernkorset og Jernkorsets ridderkors.

Hetzenauer ble tatt til fange av sovjetiske tropper og måtte sone fem år i dårlige forhold i sovjetiske fangeleirer før han ble sluppet fri.

Han døde i 2004, etter flere år med sykdom og sviktende helse.

Referanser
----------

1. 1 2 3 4  «Hetzenauer, Matthäus.». *WW2 Gravestone* **(engelsk)**. Besøkt 1. april 2021.

| * v
* d
* r
Skarpskyttere fra andre verdenskrig |
| --- |
| Canadas flagg Canada | Joseph Gregory **·** Harold Marshall |
| Finlands flagg Finland | Simo Häyhä **·** Sulo Kolkka |
| Tysklands flagg Tyskland | Sepp Allerberger **·** Matthäus Hetzenauer  **·** Friedrich Pein **·** Bruno Sutkus **·** Helmut Wirnsberger |
| Sovjetunionens flagg Sovjetunionen | Tanja Baramzina **·** Nina Lobkovskaja **·** Fjodor Okhlopkov **·** Ljudmila Pavlitsjenko **·** Rosa Sjanina **·** Ivan Sidorenko **·** Mikhail Surkov **·** Vasilij Zajtsev |
| Tsjekkias flagg Tsjekkoslovakia | Marie Ljalková |

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** NKC
 |

Portal: Andre verdenskrig
Russiske krigsfanger i brakke på Saltfjellet 1945, utklipp fra Aktuell juni 1945.
**Tvangsarbeid** ble oftest benyttet som en straff/frihetsstraff men også i hensikt å omdanne folk til nyttige medlemmer av samfunnet. Under kriger ble tvangsarbeid utført av krigsfanger og også av folk fra okkuperte områder. I nyere tid er tvangsarbeid benyttet i forbindelse med menneskehandel.

Tvunget verneplikt arbeid, innsattes arbeid i fengsler, samfunnsstraff og arbeid i nødssituasjoner er normal borgerplikt og regnes ikke inn under forbudet mot tvangsarbeid.

Innen tvangsarbeid kan man også regne slaveri og straffarbeid.

Slaveri
-------

Utdypende artikkel: Slaveri

Slaveri er når et menneske innehar juridisk eiendomsrett til et annet menneske. Dette gjelder også retten til å styre over en annens arbeidskraft og til å selge den andre personen videre.

Straffarbeid
------------

Utdypende artikkel: Straffarbeid

Svanviken arbeidskoloni ga arbeidstrening for voksne «omstreifere» og skole for barna.
Straffarbeid er en form for frihetsstraff som er et alternativ til fengsel. Det innebærer tradisjonelt at fangene må utføre tungt tvangsarbeid, for eksempel jobbe i gruver, steinbrudd eller annen form for hardt tvangsarbeid, i tillegg til selve frihetsstraffen. Straffen ble bestemt av domstolene.

I Norge var det flere av fengslene som var såkalte arbeidskolonier, i nyere tid var disse vesentlige beregnet for personer som er dømt for kjøring i påvirket tilstand.

Tvangsarbeid
------------

Tvangsarbeid er også arbeid som ikke er pålagt av domstolen, men som i krig er pålagt av okkupasjonsmakten. Det var en omfattende bruk av tvangsarbeid i Norge under andre verdenskrig.

Forbedringsanstalter
--------------------

Allerede på slutten av 1500-tallet anla man tukthus og forbedringsanstalter i Europa. Også i Norge ble arbeidsføre tiggere, løsgjengere, prostituerte og personer med risikopreget alkoholbruk sendt til tukthus.

Også omreisende menneskegrupper som skandinaviske romanifolk, sigøynere og romanifolk ble sendt til arbeidskolonier for å omdanne dem til nyttige medlemmer av samfunnet.

Se også
-------

* Frihetsberøvelse
* Fengsel
* Tukthus
* Okkupasjonsmaktens fangeleirer og fengsler i Norge
* Sovjetiske fanger i Norge under andre verdenskrig
* Jugoslaviske fanger i Norge under andre verdenskrig
* Tvangsarbeid under tysk styre under andre verdenskrig

Referanser
----------

1. ↑  «Tilleggsskatt, straff og menneskerettigheter» (PDF).
2. ↑  «Tatere/romanifolk – en folkegruppe med lange røtter i Norge».
***Nick Drake*** er et samlealbum utgitt 1971 som LP i USA av den engelske musikeren Nick Drake. Albumet inkluderte tre sanger fra *Five Leaves Left* og fem sanger fra *Bryter Layter*.

Mottagelse
----------

I en anmeldelse av albumet i magasinet *Rolling Stone*, skrev kritikeren Stephen Holden: "British singer-songwriter Nick Drake's American debut album is a beautiful and decadent record. A triumph of eclecticism, it successfully brings together varied elements characteristic of the evolution of urban folk rock music during the past five years." Holden beskrev sangene som "melodically strong and harmonically kinetic" med brilliante arrangementer. Han bedømte tekstene som det svakeste ledd på albumet, men mente at Nick Drake's stemme var så vakker at det gjorde at sangene ble flotte.

*Billboard* konkluderte med at helt fra åpningslåten hadde Nick Drake etablert sin tidligere, nåværende og fremtidige karriere med den fineste blanding av elementer av jazz, klassisk musikk og popmusikk.

Sporliste
---------

Alle sanger skrevet av Nick Drake.

**Side 1**

* 1. «Cello Song» – 4:48
* 2. «Poor Boy» – 6:09
* 3. «At the Chime of a City Clock» – 4:45
* 4. «Northern Sky» – 3:45

**Side 2**

* 1. «River Man» – 4:22
* 2. «Three Hours» – 6:15
* 3. «One of These Things First» – 4:51
* 4. «Fly» – 3:00

Personell
---------

**Musikere**

* Nick Drake – sang, gitar, piano
* Rocky Dzidzornu – slagverk
* Mike Kowalski – trommer
* Clare Lowther – cello
* Dave Pegg – bass
* Danny Thompson – bass
* Ed Carter – bass
* Chris McGregor – piano
* John Cale – piano, celeste, orgel, cembalo, bratsj
* Paul Harris – piano
* Ray Warleigh – altsaksofon
* P. P. Arnold og Doris Troy – bakgrunnsang
* Robert Kirby – strykerarrangement
* Harry Robertson – strykerarrangement

**Produksjon**

* Joe Boyd – produsent
* John Wood – lydtekniker

Eksterne lenker
---------------

* Nick Drake (album) på Discogs
* Nick Drake (album) på Allmusic[*død lenke*]
* *Artikkelen har ingen egenskaper for offisielle lenker i Wikidata*
**Harald Vik** er en norsk døvblind som er kjent for sitt arbeid med å formidle kunnskap om døvblindes muligheter. For dette arbeidet mottok han i 2006 Kongens fortjenstmedalje i sølv.

Barndom, liv og yrke
--------------------

Han ble ble født i Jondal i Hardanger. Han var en av syv søsken, hvor tre av de var uten hørsel. Det gjorde at han allerede som liten gutt behersket tegnspråk. Gradvis ble synet hans dårligere, og i 1985 forsvant synet helt. Siden den gang har han vært helt avhengig av tolk for å kunne kommunisere med folk Han er utdannet skredder og bor i dag i en leilighet på Eikholt Senter på Konnerud, i Drammen. De tre søsknene som var født døve, ble etter hvert også blinde på grunn av et alvorlig syndrom

Meritter
--------

Harald Vik har 19 ganger deltatt i New York maraton, med personlig bestetid på fem timer og ti minutter. Like mange ganger har han syklet Trondheim–Oslo. I 1987 syklet han 3000 kilometer Oslo–Roma på 30 dager, hvor han fikk audiens hos Pave Johannes Paul II. Under møtet med Pave Johannes Paul II, ble Harald velsignet og mottok et gullkors. På sykkelturen ned til Vatikanet fikk Harald Vik politieskorte.
Løperens beste maratontid er fra Valencia maraton med fire timer og 58 minutter.

Han har syklet fra Beijing i Kina til Almaty/Alma Ata i Kasakhstan, hele 6200 kilometer, og Canada på tvers, fra Vancouver til Ottawa, og han har løpt i både Afrika, Asia, USA og Sør-Amerika.

Sommeren 2009, syklet Harald Vik 2500 kilometer fra Lindesnes til Nordkapp. Sommeren 2010, syklet han samme rute men da gjennom samtlige 19 fylker, sammen med hjelperytter Alf Wilhelmsen. Denne gang syklet de over 3000 kilometer. På turen syklet de innom Haralds hjemby Jondal i Hardanger.

Hederstegn
----------

Vik har vært i mer enn 50 land for å fortelle om døvblinde sine muligheter. Derfor mottok han våren 2006 Kongens fortjenstmedalje for hans innsats for funksjonshemmede

Hendelser
---------

I august 2014, ble Harald Vik skadd etter å ha blitt påkjørt mens han syklet på tandemsykkel med tolken sin i byen Sioux Falls i Sør-Dakota, USA. Vik og tolken hans, Torben Løkås, ble truffet av en bil som prøvde å kjøre forbi dem. Vik ble innlagt på sykehuset Sanford Medical Center i Sioux Falls med flere benbrudd.

Andre kjente døvblinde
----------------------

* Helen Keller

Referanser
----------

1. 1 2 3  Bråthen, Ingunn Håkestad (8. mars 2013). «Døv og blind mister tolken sin». *NRK*. Besøkt 6. september 2022.
2. 1 2 3 4 5 6 7 8  «HARALD VIK: Jeg har sluttet fred med min kropp | VisitDrammen». *www.visitdrammen.no*. Besøkt 6. september 2022.
3. ↑  AS, TV 2 (14. juli 2010). «Døvblinde Harald sykler Norge på langs». *TV 2* **(norsk)**. Besøkt 6. september 2022.
4. ↑  Kongehuset.no: Tildelinger av ordener og medaljer (søkeresultat for "Harald Vik") Besøkt 19. september 2022
5. ↑  NTB (22. august 2014). «Norsk, døvblind syklist skadd i sykkelulykke i USA». *www.abcnyheter.no* **(norsk)**. Besøkt 6. september 2022.
6. ↑  The Norwegian American: Norwegian bicyclist’s dream ends in crash (skrevet av Leslee Lane Hoyum, publisert 1. september 2014) Besøkt 19. september 2022
**Joachim Sørum** (født 11. februar 1979 på Dokka) er en norsk fotballspiller som spiller for Nordre Land. Han har tidligere spilt for Nybergsund/Trysil, Faaberg, FF Lillehammer og Hamarkameratene. Sørum er forsvarsspiller og spiller hovedsakelig midtstopper, men kan også brukes som høyreback.

Spillerkarriere
---------------

### Hamarkameratene

Sørum kom til Ham-Kam fra FF Lillehammer foran 2002-sesongen. Klubben ønsket ham året før, men da ble ikke klubbene enige om prisen. Han debuterte mot Tromsdalen 21. april 2002.

Høydepunktet i karrieren hans er nok 2–0-målet i hjemmekampen mot mot Rosenborg Ballklub i 2004. I kamp mot samme lag i 2005 fikk han en hodeskade, da han skallet med medspiller Glenn Ståhl. Han fikk over 130 kamper for Hamarlaget, men slet samtidig med store skadeproblemer, noe som blant annet gjorde at han var fraværende under 2007–sesongen.

Sørum spilte sin siste kamp for Hamarkameratene i en treningskamp mot Manglerud Star den 12. mars 2009.

### Nybergsund

Sørum spilte første gang for Nybergsund IL høsten 2008, da han var utlånt fra Hamarkameratene, og var med på å hjelpe klubben til en respektabel åttendeplass ved sesongslutt i førstedivisjon. Han meldte endelig overgang til Nybergsund og skrev under på en toårskontrakt den 30. mars 2009 i en avtale verdt 175 000 kr.

Referanser
----------

1. ↑  Aftenposten.no – Sørum til Sundet[*død lenke*] (Av Håvard Karlsen – Publisert 31. mars 2009, besøkt 1. april 2009)
2. ↑  Aftenposten.no – Sørum til Sundet for 175.000[*død lenke*] (Av Rune Steen Hansen og Mattis Røhne – Publisert og besøkt 1. april 2009)

Eksterne lenker
---------------

* NIFS.no – Spillerbiografien til Joachim Sørum hos Norsk & Internasjonal Fotballstatistikk
* Spillerbiografien til Joachim Sørum hos HamKam.no

| * v
* d
* r
Nybergsund-Trysil – spillerstall 2019 |
| --- |
| 
* 1 Thomas
* 2 Santana
* 4 Pedersen
* 5 Mendy
* 6 Sanchez
* 7 Berg
* 8 Engerbakk
* 10 Mwesigye
* 11 Hoberg
* 12 Sandbuløkken
* 13 Storbæk
* 14 Del Rio
* 15 Tøråsen
* 16 Stensby
* 17 Løvlund
* 18 Saag
* 19 Nygård
* 20 Alonso
* 21 Jafari
* 22 Holt
* 23 Rekdal
* 25 De Osma Lindquist
* 26 Skøld
* 33 Nygård
* Trener: Brenden

 |

|  |  |
| --- | --- |
| Oppslagsverk/autoritetsdata | Prabook
 |
**Kommunefritt område** kalles et område som ligger utenfor kommuneinndelningen i et land og således ikke tilhører noen kommune. Slike områder kan for eksempel være store ubebodde områder eller militære øvelsesfelt, direkte underlagt respektive lands krigsmakt.

Forekomsten av kommunefrie områder er uvanlig i Europa. Likevel finnes de både i Danmark og Norge. I Danmark utgjør Ertholmene et slikt område. Det inngår ikke i Bornholms kommune men er direkte underlagt det danske forsvarsministeriet, og de 96 innbyggerne (2008) betaler ikke *sundhedsbidrag* (en slags statlig helseskatt). På Grønland er Grønlands nasjonalpark og Pituffik Space Base utenfor kommunene.

I Norge ligger Jan Mayen og Svalbard utenfor landets kommunale inndeling. På Svalbard har dog Longyearbyen siden år 2004 en kommunelignende lokal administrasjon, kalt *Longyearbyen lokalstyre*.

I USA og Canada kalles et landområde «ikke-inkorporert» (***unincorporated area***) om det ikke inngår i noen kommune. Å «inkorporere» betyr i denne sammenheng å danne en kommunal sammenslutning, det vil si en by (*city* eller *town*) som har sin egen administrasjon. En ikke-inkorporert by har altså vanligvis ikke et eget bystyre som kan beslutte om for eksempel beskatning, og byen sorterer som regel heller ikke under noen nærliggende by. I stedet kan byen sortere direkte under et *county. (Et eksempel fra USA er Crystal City i Virginia.)*

Også i Tyskland forekommer kommunefrie områder (***gemeindefreie Gebiete***). Disse områdene er ofte ubebodde, for eksempel større skogsområder eller innsjøer. Det største kommunefrie området i Tyskland ligger i Oberharz i Niedersachsen og heter Harz (Landkreis Goslar); det har et areal på 371,84 kvadratkilometer. Totalt finnes 247 kommunefrie områder i Tyskland (per 1. januar 2004). De dekker et areal på totalt cirka 1,2 prosent av hele landets areal. Det sammenlagte antall innbyggere i disse områdene er kun 1 854 (per 31. desember 2004).

I Australia finnes «ikke-inkorporerte» områder (***unincorporated areas***) i Nortern Territory. Store deler av delstaten Sør-Australia hører til det «ikke-inkorporerte» *Outback Areas Community Development Trust*. De vestligste og nordligste delene av delstaten New South Wales kalles *Far West Region* og er for det meste «ikke-inkorporerte». Også i delstaten Victoria, finnes noen mindre «ikke-inkorporerte» områder.

Se også
-------

* Census designated place

|  |  |
| --- | --- |
| Oppslagsverk/autoritetsdata | GND
 |
**SCO/Linux-kontroversene** er en serie rettssaker mellom SCO-gruppen og diverse leverandører og brukere av Linux.

Den 6. mars 2003 kunngjorde SCO-gruppen at de ville saksøke IBM; i en sivil rettssak hevdet SCO-gruppen at IBM hadde krenket deres angivelige eiendomsrett til Unix ved å bruke Unix-kode i deres bidrag til utviklingen av Linuxkjernen. SCO-gruppen sendte også brev til en rekke selskaper og advarte dem om at deres bruk av Linux uten en lisens fra SCO-gruppen ville krenke opphavsretten. Overfor pressen sa de også at de ville saksøke individuelle brukere av Linux, og IBM opptrådte derfor som forsvarere på vegne av sine Linux-kunder. Kontroversen hadde fått SCO-gruppen til å saksøke Novell, den tyske bilforhandleren DaimlerChrysler (delvis frafalt i juli 2004) og den amerikanske detaljisten AutoZone; likeledes ble det amerikanske programvareselskapet Red Hat saksøkt med påstand om vedergjelding. Den 15. desember 2014 fikk IBM medhold av retten på de fleste punkter, og den 1. mars 2016 ble de øvrige av SCO-gruppens anklagepunkter avvist av retten. SCO-gruppen har imidlertid anket avgjørelsen, og saken er ennå åpen.

Den 8. mars 2007 spesifiserte SCO-gruppen detaljene i det angivelige bruddet på opphavsretten. På tross av tidligere påstander om at SCO-gruppen var den rettmessige eier av 1 million linjer med kode, spesifiserte de bare 326 linjer med kode, hvorav det meste ikke var mulig å kreve opphavsrett på. I rettssaken mot Novell besluttet retten den 10. august 2007 at SCO egentlig ikke eide opphavsretten til Unix allerede i utgangspunktet. Den tiende ankedomstolen avgjorde den 26. august 2009 at spørsmålet om hvem som var innehaveren av opphavsretten skulle avgjøres av en jury. Juryens avgjørelse falt 30. mars 2010 i favør av Novell.

Referanser
----------

1. ↑  Red Hat Inc. v. SCO Group, Inc. Arkivert 11. juni 2004 hos Wayback Machine. The United States District Court for the District of Delaware
2. ↑  David Nuffer (2014-12-15), *Memorandum Decision and Order granting in part and denying in part IBM's motion for partial summary judgment on the basis of the* Novell *judgment*,
3. ↑  «Groklaw - SCO v. IBM Timeline».
4. ↑  Jones, Pamela (8. mars 2007). «Report from the Courthouse March 7 - Part 1 (IBM's Motion for DJ on 10th CC)». Groklaw. Arkivert fra originalen 7. august 2011. Besøkt 24. mars 2007.
5. ↑  Jones, Pamela (10. august 2007). «Court Rules: Novell owns the UNIX and UnixWare copyrights! Novell has right to waive!». Groklaw. Besøkt 12. august 2007.
6. ↑  Ryan, Justin (26. august 2009). «SCO Will Try Again». *Linux Journal*. Belltown Media, Inc. Besøkt 30. august 2009.
7. ↑  Harvey, Tom (30. mars 2010). «Jury says Novell owns Unix copyrights». *The Salt Lake Tribune*. MediaNews Group. Besøkt 30. mars 2010.